

## REPUBLIKA E SHQIPËRISË

**KUVENDI**

 **Komisioni i Posaçëm Parlamentar për Reformën në Sistemin e Drejtësisë**

Dokument i Komisionit

**VENDIM**

**Nr. 3, Datë 22.12.2014**

**"Për përfaqësimin e Organizatave dhe Misioneve të Asistencës Ndërkombëtare me ekspertë në Grupin e Ekspertëve të nivelit të lartë pranë Komisionit të Posaçëm”**

**Bazuar në nenet 24 dhe 32-41 të Regullores së Kuvendit dhe në pikën VII, paragrafi i dytë dhe i tretë i vendimit Nr. 96/2014, Dt. 27.11.2014 të Kuvendit të Shqipërisë “Për krijimin e Komisionit të Posaçëm Parlamentar për Reformën në Sistemin e Drejtësisë”, Komisioni i Posaçëm me propozim të Kryetarit :**

VENDOSI :

1. T’i drejtohet **Komisionit të Venecias** të Këshillit të Europës, **Misionit EURALIUS IV** “Konsolidimi i Sistemit të Drejtësisë në Shqipëri” - Mision i Asistencës Teknike të BE-së, **OPDAT**-it dhe **USAID**-it si misione asistence të SHBA-së, **Prezencës së OSBE-së në Shqipëri**, **Ambasadës Britanike në Tiranë (Fondacionit Slynn) dhe** **Fondacionit për Shoqërinë e Hapur në Shqipëri, Soros** që edhe në vlerësim të interesit të shprehur prej tyre, të propozojnë emrat e ekspertëve që do të atashojnë si përfaqësues të tyre në përbërje të Grupit të Ekspertëve të Nivelit të Lartë të Komisionit të Posaçëm.
2. Ky vendim hyn në fuqi menjëherë.

**Kryetari**

**Fatmir XHAFAJ**